Goreyê hayîdarîya ke selahîyetdaranê pawitişê sivîlî yê Urdunî ra amî girewtene, herêma Dabaa ke kewena başûrê paytext Ammanî laserî bîyê sebebê mergê xeylî kesan.
Ame vatene ke laseranê ke netîceyê varayîşê vêşîyî de virazîyayî, înan de tewr tay 9 kesan cuya xo vîndî kerde, 5 kesî zî vîndîbîyaye yê. Selahîyetdaran eşkera kerd ke 3 hezar û 700 ra vêşêrî tûrîstê ke gama serdanê sîteya arkeolojîke ya Petra de bîyî raştê laserî ameybî zî bi weşî wareyî ra ameyê vetene.
